- Formula 1™ se vede în AntenaPLAY! Nu rata Marele Premiu al Australiei duminică, de la ora 6:00!
Deși este mereu cu zâmbetul pe buze și radiază de veselie, puțini sunt cei care știu faptul că Ștefan Relu Mihalache, pe numele de scenă Connect-R, a trecut prin momente delicate după ce s-a născut fiica lui.
Venirea pe lume a Mayei i-a adus multă bucurie artistului, însă o situație imprevizibilă a transformat fericirea lui în depresie și neputință. Micuța concurentului de la "Te cunosc de undeva!" și a fostei sale soții, Misha, a fost la un pas să își piardă viața.
Connect-R a suferit foarte mult atunci când medicii i-au spus diagnosticul fetiței sale. Maya s-a confruntat cu mai multe probleme de sănătate care se complicaseră, iar cântărețul nu a stat prea mult pe gânduri și a luat măsurile necesare pentru a o salva.
Cum a fost Maya, fiica lui Connect-R, la un pas să își piardă viața după ce s-a născut. Ce a făcut artistul pentru a-și vedea micuța bine
Nu mai reprezintă un secret pentru nimeni faptul că Ștefan Relu Mihalache, aka Connect-R, este un tată implicat și responsabil. Acesta și-a dorit foarte mult un copil, fapt pentru care nașterea fiicei sale a fost o binecuvântare.
La doar un an de când a venit pe lume, Maya a început să se simtă rău din cauza unui vaccin. Starea de sănătate a micuței s-a agravat, ajungând să fie intubată. Connect-R a sperat până în ultima clipă că își poate salva fata, lucru care s-a și întâmplat.
Concurentul de la "Te cunosc de undeva!" a hotărât să apeleze la ajutorul medicilor din Israel. După ce Maya s-a vindecat, artistul s-a luptat cu depresia.
"S-a îmbolnăvit de la un vaccin, când a făcut vaccinul de 1 an, pe fondul unei otite, i-a scăzut imunitatea aproape de 0, era intubată, ne-a nenorocit, și atunci practic a început momentul meu de depresie", a mărturisit Connect-R într-un podcast, potrivit viva.ro.
"Acolo, când am aflat că e posibil să o pierd sau că nu va mai fi ca înainte, am trăit cea mai mare frică de când eram eu până în momentul acela. O frică și o adrenalină atât de mare care m-au ajutat să aduc doctori din Israel ca fata să se vindece, dar ea, imediat cum s-a vindecat, adrenalina a trecut, iar eu am picat cu puls 41, cu perfuzii, într-o depresie cruntă, care părea că nu se mai termină niciodată. Mă tăvăleam la propriu pe jos de dureri emoționale.
Nici măcar să fi înțeles de ce, cum a fost atunci la substanțe interzise. Dar nu cred că întâmplător prin 2008 mi-am tatuat pe mână un citat de la Ioan Gură de Aur care spunea că Darul de a suferi e mai mare decât darul de a primi, pentru că de fiecare dată când suferi, Dumnezeu îți rămâne dator", a mai adăugat cântărețul, conform sursei citate.